laion/Wikipedia-Exotic huggingface dataset:
קרולין פיקלס

קרולין פיקלס (באנגלית: Carolyn Pickles; נולדה ב-8 בפברואר 1952) היא שחקנית אנגלייה שהופיעה בתיאטראות וסט אנד ובטלוויזיה הבריטית. היא גילמה את שלי ויליאמס באופרת הסבון "אמרדייל" של רשת ITV. פיקלס נולדה בווייקפילד שביורקשייר. היא בתו שלו שופט בית המשפט העליון ג'יימס פיקלס, אחיינית של השחקנית כריסטינה פיקלס, ושל השחקן איש הרדיו וילפרד פיקלס. פיקלס גלדה בהליפקס שבמערב ריידינג של יורקשייר ולמדה שם בבית ספר. היא למדה דרמה באוניברסיטת מנצ'סטר, ושיחקה בתפקידים אחדים בהפקות סטודנטים בהם במחזה "Narrow Road to the Deep North" מאת אדוארד בונד, ובתפקיד הראשי במחזה "אמא קוראז' וילדיה" מאת ברכט. היא הצטרפה ללהקת הדרמה של רדיו ה-BBC. ב-1986 שיחקה פיקלס בתפקיד מיס בלובל בסדרת הטלוויזיה באותו שם של ה-BBC המבוססת על הקריירה של מרגרט קלי לייבוביצ'י. היא שיחקה במשך שנתיים בסדרה "The Bill" בתפקיד פקד בילוש קים ריד, גילמה את סימון טרווליאן בסדרה "ממאי עד דצמבר", ובתפקיד קתרין רמזי בסדרה הסקוטית "The Tales of Para Handy". עוד הופיע פיקלס בסדרת הדרמה החינוכית לילדים "Through The Dragon's Eye". ב-1982 שיחקה בתפקיד ראשי בסדרת הטלוויזיה "We'll Meet Again". פיקלס השתתפה במספר סרטי קולנוע בהם "טס" בבימויו של רומן פולנסקי משנת 1979, "אגאתה" (1979), ו-"The Mirror Crack'd" (מ-1980). ב-1995 שיחקה בתפקיד לינדה ליבינגסטון בסרט "Io no spik inglish" יחד עם פאולו וילאג'ו. פיקלס גילמה את צ'ריטי בורבג' בסרט "הארי פוטר ואוצרות המוות". ב-2013 שיחקה פיקלס בתפקיד העיתונאית מגי רדקליף בסדרת הדרמה "ברודצ'רץ'" של רשת ITV. בהמשך השתתפה בעונות השנייה והשלישית של "ברודצ'רץ'" ששודרו ב-2015 וב-2017 בהתאמה. פיקלס חיה בצפון לונדון. יש לה שתי בנות, אחת מהן היא השחקנית לוסי פיקלס. קרולין פיקלס, במסד הנתונים הקולנועיים IMDb (באנגלית) קרולין פיקלס, באתר Discogs (באנגלית) "Radio and audio book companies", in Lloyd Trott, ed., Actors and Performers Yearbook 2016, pp. 353-354 Carolyn Pickles - Rotten Tomatoes
רות אבלס

רות אבלס פלד (נולדה ב-7 באוגוסט 1942) היא מתעמלת עבר, 9 פעמים אלופת ישראל (1960–1962, 1969-1964), יותר מכל מתעמלת ישראלית אחרת. היא ייצגה את ישראל באולימפיאדת רומא (1960) ובשתי אליפויות עולם (פראג 1962 ודורטמונד 1966). אבלס התאמנה בקבוצת הפועל כפר גלעדי. היא התאמנה בהדרכתה של אגנס קלטי. שלושה שבועות לפני אולימפיאדת רומא (1960) ניפצעה אבלס בתאונת דרכים ברומא אך בסופו של דבר השתתפה במשחקים וסיימה במקום 93 בתחרות הקרב רב בתוצאה של 66.264 נקודות. נוסף לכך, היא סיימה במקום 55 בתרגיל על מקבילים המדורגים, במקום 79 בתרגיל הקרקע, במקום 100 בתרגיל הקפיצות ובמקום 108 בתרגיל הקורה. באליפות העולם שנערכה בפראג, צ'כוסלובקיה בשנת 1962 סיימה אבלס בתחרות הקבוצתית במקום 15 ובתחרות הקרב רב אישי היא סיימה במקום 67 בתוצאה של 71.698 נקודות. באליפות העולם שנערכה בדורטמונד, גרמניה בשנת 1966 סיימה אבלס בתחרות הקבוצתית במקום 16 ובתחרות הקרב רב אישי היא סיימה במקום 90 בתוצאה של 70.732 נקודות. מדיה וקבצים בנושא רות אבלס בוויקישיתוף רות אבלס, באתר הוועד האולימפי הבין-לאומי רות אבלס, באתר olympedia.org רות אבלס זכתה באליפות ישראל בהתעמלות, דבר, 20 במאי 1962 רות אבלס שזכתה באליפות ישראל בהתעמלות, דבר, 19 ביולי 1964 אבלס זכתה בתואר אלופת ההתעמלות למרות פציעתה, מעריב, 1 באוגוסט 1966 פלד אלופת ישראל בהתעמלות, על המשמר, 7 ביולי 1968 לופי ופלד זכו בהתעמלות, דבר, 1 ביוני 1969 המתחרות שנפצעו לא יתחרו, למרחב, 19 באוגוסט 1960 מתעמלות ישראל דורגו במקום ה-15 באליפות העולם בפראג, למרחב, 10 ביולי 1962 המתעמלות במקום ה-16 בדורטמונד, על המשמר, 27 בספטמבר 1966
יחסי אוסטרליה–בחריין

יחסי אוסטרליה–בחריין (באנגלית: Australia–United States relations, בערבית: العلاقات الأسترالية البحرينية) הם היחסים הדיפלומטיים בין הקהילייה של אוסטרליה ובין ממלכת בחריין. היחסים בין אוסטרליה לבחריין הם יחסים ארוכים והיסטוריים המבוססים על היחסים הכלכליים הפוריים המתקיימים בין שתי המדינות. היחסים בין שתי המדינות מתקיימים במסגרת התוכנית האסטרטגית של אוסטרליה עם מדינות המפרץ, כל המדינות באזור מרוויחות מהיחסים עם אוסטרליה ואוסטרליה מרוויחה מכל המדינות באזור. אוסטרליה הקימה קונסוליה כללית במנאמה שבבחריין בשנת 1964. הקונסוליה ייצגה את אוסטרליה בבחריין ונתנה שירותים קונסולריים מטעמה למשך כ-23 שנים, היא ננטשה בשנת 1986 - ביום שנת החמש עשרה לקבלת העצמאות של בחריין מבריטניה. לאוסטרלים יש גישה לכל הנמלים שבבחריין וספינות אוסטרליות חופשיות לעגון שם מתי שרק יצטרכו. דצמבר 2016 - שגריר אוסטרלי מיוחד לנושא זכויות האדם. אפריל 2014 - שר התרבות האוסטרלי יחד עם משלחת תעשיינים ממדינתו. אוסטרליה אינה מיוצגת בבחריין, הן בדרג השגרירות והן בדרג הקונסולרי. השגרירות המייצגת את אוסטרליה בבחריין היא זו הנמצאת בריאד, ערב הסעודית בחריין אינה מיוצגת באוסטרליה, הן בדרג השגרירות והן בדרג הקונסולרי. Bahrain country brief, משרד החוץ והסחר של אוסטרליה (Department Of Foreign Affairs and Trade Of The Commonwealth Of Australia)
סאנגיונג איסטנה

סאנגיונג איסטנה (באנגלית: SsangYong Istana, בקוריאנית: 쌍용 이스타나, בסינית: 雙龍・イスタナ) היא מכונית מסחרית מתוצרת יצרנית הרכב הקוריאנית סאנגיונג אשר יוצרה בין השנים 1995–2003. בין השנים 2009–2014 יוצרה "סאנגיונג איסטנה" בסין. דגם "סאנגיונג איסטנה" יוצר על בסיס דגם מרצדס-בנץ MB100, מתוצרת מרצדס-בנץ. דגמי ה"סאנגיונג איסטנה" השתתפו בסדרות טלוויזיה וסרטים. מסחרית. מיניבוס. אמבולנס. "SsangYoung Istana Prime (E23)" (מבוסס על דגם "Mercedes-Benz 100" של מרצדס בנץ). "SsangYoung Istana Prime (OM661/662)" (מבוסס על דגם "Mercedes-Benz 100D"). "SsangYoung Istana Super Prime/Omni (E23)" (מבוסס על דגם "Mercedes-Benz 140"). "SsangYoung Istana Super Prime/Omni (OM662)" (מבוסס על דגם "Mercedes-Benz 140D"). דגם ה"סאנגיונג איסטנה" מבוסס על דגם "Mercedes-Benz MB100" (אנ') שייצרה יצרנית הרכב הגרמנית מרצדס-בנץ, בין השנים 1981-1996. גוף קצר - אורך הדגם 4,890 מ"מ (9 מושבים, 12 מושבים) גוף ארוך - אורך הדגם 5,340 מ"מ (15 מושבים). 4 חלונות צד (2 מימין, 2 משמאל) (בנוסף ל-2 חלונות צד בתא הנהג (1 מימין, 1 משמאל). אופציה: 11 מושבים, סידור המושב הוא סידור עצמאי של 2-2-2-2-3 וניתן גם לסובב את המושב. סידור של 9 מושבים: 2-3-4, בנוסף להסדר 2-2-2-3. דלתות אחוריות - דלתות הזזה. "סאנגיונג איסטנה" "סאנגיונג איסטנה" "סאנגיונג איסטנה" "סאנגיונג איסטנה" "סאנגיונג איסטנה" "סאנגיונג איסטנה" "סאנגיונג איסטנה" "סאנגיונג איסטנה" - אמבולנס של רשות "Fire & Disaster Headquarters" (צולם בסיאול) "סאנגיונג איסטנה" - אמבולנס של רשות "Fire & Disaster Headquarters" (צולם בסיאול) סאנגיונג סאנגיונג קירון סאנגיונג WZ "סאנגיונג איסטנה" - תמונות (צולם בארגנטינה) מדיה וקבצים בנושא סאנגיונג איסטנה בוויקישיתוף סאנגיונג איסטנה, סרטון באתר יוטיוב סאנגיונג איסטנה, סרטון באתר יוטיוב סאנגיונג איסטנה, סרטון באתר יוטיוב "סאנגיונג איסטנה" auto.ria.com/car/ssangyong/istana "סאנגיונג איסטנה" בסדרות טלוויזיה וסרטים imcdb.org/vehicles_make-SsangYong_model-Istana "סאנגיונג איסטנה" bcarparts.com/ssangyong-istana-mercedes-benz
יחסי אפגניסטן–יוון

יחסי אפגניסטן–יוון הם היחסים הדיפלומטיים הרשמיים שבין האמירות האיסלאמית של אפגניסטן לבין הרפובליקה ההלנית. אפגניסטן מיוצגת ביוון על ידי שגרירות שהיא מחזיקה באתונה, בירת יוון. יוון אינה מיוצגת באפגניסטן, הן בדרג השגרירות והן בדרג הקונסולרי. השגרירות המייצגת את יוון נמצאת איסלמבאד, בירת פקיסטן. ערך מורחב – מלחמת אפגניסטן (2001–2014) בשנת 2001, יוון, כחברה בארגון נאט"ו, הצטרפה לכוח הסיוע הביטחוני הבינלאומי ושלחה חיילים יוונים לאפגניסטן על מנת שילחמו כנגד טליבאן ואל-קאעידה. כמו כן, יוון תומכת בשמירת יחסי החוץ של אפגניסטן, בעיקר בין איראן ופקיסטן. היחסים הדיפלומטיים בין המדינות כוננו ב-2004. בדצמבר 2017, אפגניסטן פתחה את שגרירותה באתונה. בשנת 2016, שווי הסחורה שיוצאה מיוון לאפגניסטן הגיעה לסך 4.74 מיליון דולר אמריקאי והיא כללה נפט מזוקק, אוטובוסים, טלפונים ועוד. באותה שנה, שווי הסחורה שיוצאה מאפגניסטן ליוון הגיעה לסך 7.35 אלף דולר אמריקאי והיא כללה טלפונים, מקרינים ושטחים. בשנת 2015, שווי הסחורה שיוצאה מיוון לאפגניסטן הגיעה לסך 677 אלף דולר אמריקאי והיא כללה משאיות, אוטובוסים, טלפונים, נפט מזוקק ועוד. באותה שנה, אפגניסטן לא ייצאה ליוון אף סחורה. מאז שהחלה המלחמה באפגניסטן בשנת 2001, חלה עלייה ניכרת בהגירת האפגנים ליוון. ככל שהמצב הביטחוני באפגניסטן החמיר, אלפי פליטים אפגנים נכנסו ליוון. ב-2016, אוכלוסיית האפגנים ביוון הוערכה ב-15,000 תושבים, שרובם חיים במחנות פליטים כגון מחנה הפליטים דיאבטה. ישנם כ-2000 אפגנים שהמתגוררים ביוון, רובם באתונה. "Consulate General of the Republic of Uzbekistan in Athens, Greece - Embassy WorldWide". Embassy WorldWide (באנגלית בריטית). נבדק ב-2018-05-11. Greece’s Bilateral Relations, www.mfa.gr (באנגלית) Foreign Minister Opens Afghan Embassy in Athens - Ministry of Foreign Affairs - Islamic Republic of Afghanistan, mfa.gov.af (באנגלית) Products that Greece exports to Afghanistan (2016), The Observatory of Economic Complexity (באנגלית) (ארכיון) Products that Greece imports from Afghanistan (2016), The Observatory of Economic Complexity (באנגלית) (ארכיון) Products that Greece exports to Afghanistan (2015), The Observatory of Economic Complexity (באנגלית) (ארכיון) לפי נתוני OEC "Afghan refugees in Greek camp: "If you kept animals in this situation, they would die"". IRIN (באנגלית). 2017-06-02. נבדק ב-2018-05-11.
פלגון מטראלס

פלגון מטראלס (ביוונית: Φλέγων ὁ Τραλλιανός; חי במאה ה-2 לספירה) היה סופר יווני ועבד משוחרר של הקיסר אדריאנוס. על פי הסודא, המגדירה את פלגון "היסטוריון", חיבורו העיקרי היה ה"אולימפיאדות", קובץ היסטורי ב-16 ספרים, שכיסה את האולימפיאדות מזו הראשונה ועד האולימפיאדה ה-229 (776 לפנה"ס עד 137 לספירה), שמתוכו רק מספר פרקים נשתמרו בכרוניקון של אוסביוס מקיסריה, אצל פוטיוס ואצל גאורגיוס סינקלוס. החיבור מוקדש לאדם בשם אלקיביאדס, אחד משומרי ראשו של הקיסר אדריאנוס. שני חיבורים קטנים פרי עטו כן נשמרו: "על דברים נפלאים" - כולל סיפורים מגוחכים על נבואות ולידות מפלצתיות, אולם מספק מידע על אמונות טפלות עתיקות. "על אישים בעלי חיים ארוכים" - רשימה של איטלקים שעברו את גיל 100, שנלקחו ממפקדי האוכלוסין של האימפריה הרומית. בסודא מיוחסים לפלגון חיבורים נוספים: תיאור של סיציליה ו"על אישים נפלאים ובעלי חיים ארוכים" בשמונה ספרים, על חגיגות הרומאים בשלושה ספרים, "על המקומות ברומא והשמות שהם נקראים בהם" ו"תקציר מנצחים אולימפיים" בשני ספרים, וחיבורים נוספים. הסודא מצטט קטע מתוך כתבי ההיסטוריון של הכנסייה פילוסטורגיוס (המחצית השנייה של המאה ה-4 עד המחצית הראשונה של המאה ה-5), שמציב את פלגון על אותו מישור עם ההיסטוריון הרומאי דיו קסיוס. נראה כי פילוסטורגיוס מביא את פלגון כעדות בקטע המסביר מדוע פסחו על ההיסטוריה של עליית הנצרות בחיבוריהם של היסטוריונים שכתבו על היהודים. המכתב בהיסטוריה אוגוסטה המיוחס לפלגון שמתייחס אל היהודים, הוא ללא ספק זיוף. התאולוג הנוצרי אוריגנס (המחצית הראשונה של המאה ה-3 לספירה) כתב בחיבורו "נגד קלסוס" (אנ'), שפלגון הזכיר את ישו בספר ה-13 או ה-14 ב"דברי הימים" שלו. לדברי אוריגנס, פלגון "לא רק ייחס לישו ידע בדבר אירועים עתידיים (אם כי נפל לבלבול לגבי מספר דברים המתייחסים אל פטרוס כאילו התייחסו אל ישו), אלא אף העיד שהתוצאה תאמה לתחזיותיו" (של ישו). אוריגנס התייחס לתיאור של פלגון של ליקוי חמה מלווה ברעידות אדמה בזמן שלטונו של טיבריוס, (ככל הנראה זה של שנת 29 לספירה). פוטיוס, ביבליותקה, קודקס 97 - על "דברי הימים" ו"רשימת המנצחים האולימפיים" של פלגון (באנגלית) סודא, פלגון – Suidas, s.v. Φλέγων (באנגלית) מהעיר טראלס (אנ') שבאסיה הקטנה; בלטינית: Tralles, ביוונית: Τράλλεις, טראלאיס (גר'). ההגייה ביוונית: פלגון הוֹ טרליאנוס. פוטיוס, ביבליותקה, קודקס 97 בסודא נאמר: "עבד משוחרר של אוגוסטוס, אולם יש האומרים של אדריאנוס". סודא, פלגון – Suidas, s.v. Φλέγων בריטניקה, פלגון פוטיוס, ביבליותקה, קודקס 97, הערה 1. Menahem Stern, Greek and Latin Authors on Jews and Judaism, Jerusalem, 1980, Vol. II, XCVIII. Phlegon of Tralles, p. 146 היסטוריה אוגוסטה, ארבעת הטיראנים, פרקים 7.6–8. Menahem Stern, Greek and Latin Authors on Jews and Judaism, Jerusalem, 1980, Vol. II, CXLII. Scriptores Historiae Augustae, p. 637 אוריגנס, נגד קלסוס, ספר 2, פרקים 14, 33; ראו גם: הירונימוס, כרוניקון, אולימפיאדה 202; יוליוס אפריקנוס אצל גאורגיוס סינקלוס, כרונוגרפיה, פרק 391. פלגון מטראלס על תופעות הפסיון: כולל גם ציטוטים מאת יואנס פילופונוס, על יצירת העולם, 2.21 ומיכאל הסורי (אנ').
שון מלכה

שון מלכה (נולד ב-27 באפריל 1993) הוא כדורגלן ישראלי המשחק בעמדת הקשר. מלכה החל לשחק כדורגל במחלקת הנוער של הפועל תל אביב. ב-31 באוגוסט 2012 הושאל להפועל פתח תקווה מהליגה הלאומית, וב-14 בספטמבר 2012 ערך את הופעת הבכורה שלו בקבוצה, כשנכנס כמחליף בהפסד 0–2 למכבי אום אל-פחם. ב-17 במאי 2013 הבקיע את שער הבכורה שלו בקריירה, בניצחון 3–2 על הפועל בני לוד, ובסך הכל סיים את עונת 2012/2013 עם שער אחד ובישול אחד ב-14 הופעות בליגה הלאומית. לקראת עונת 2013/2014 הוחזר לסגל הפועל תל אביב על ידי המאמן רן בן שמעון, וב-22 בספטמבר 2013 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי פתח תקווה. עד תום העונה ערך בסך הכל 13 הופעות בליגת העל, בנוסף להופעה אחת בגביע המדינה. ב-17 ביולי 2014 ערך את הופעת הבכורה שלו במסגרות האירופיות, כאשר פתח בהרכב בהפסד 0–3 לאסטנה במוקדמות הליגה האירופית. הוא פתח בהרכב גם בניצחון 1–0 בגומלין, ובסך הכל בעונת 2014/2015 ערך 18 הופעות בכל המסגרות, מתוכן עשר הופעות בליגה. ב-7 ביולי 2015 חזר להפועל פתח תקווה, אך לאחר שערך חמש הופעות ליגה בתחילת עונת 2015/2016 עבר ב-7 בינואר 2016 להפועל ראשון לציון, במדיה שיחק שנה וחצי עד תום עונת 2016/2017. ב-11 ביולי 2017 חזר לליגת העל כאשר חתם בהפועל אשקלון. בעונת 2017/2018 ערך 21 הופעות בליגת העל, ובסופה ירדה הקבוצה לליגה הלאומית. ב-23 באוגוסט 2018 חתם לשלוש שנים בבני יהודה תל אביב. יומיים לאחר מכן ערך את הופעת הבכורה שלו בקבוצה, כשנכנס כמחליף בהפסד 0–1 למ.ס. אשדוד. בסך הכל ערך 14 הופעות ליגה בעונת 2018/2019, ובסופה שוחרר מהמועדון. ב-4 בספטמבר 2019 חתם במכבי יבנה מליגה א', אך כעבור שלושה חודשים עבר להפועל כפר שלם מאותה הליגה. ב-26 בנובמבר 2020 חתם בהפועל ראשון לציון מהליגה הלאומית. ב-19 בספטמבר 2022 חתם בהפועל כפר שלם מליגה א'. ב-24 בינואר 2023 חתם בצעירי טייבה. ב-30 ביולי 2023 חתם לעונה אחת ב-מ.ס. כפר קאסם.בינואר 2024 חתם בסקציה נס ציונה. מלכה גדל בבת ים. אחיו הצעיר, עמית מלכה, גם הוא כדורגלן. בני יהודה תל אביב גביע המדינה: 2018/2019 שון מלכה, באתר ההתאחדות לכדורגל בישראל שון מלכה, באתר Transfermarkt שון מלכה, באתר Soccerway שון מלכה, באתר FootballDatabase.eu עמית גולדשטיין‏, ממלכה למלך: על שון מלכה, הכישרון הצעיר של הפועל תל אביב, באתר וואלה, 31 באוגוסט 2014 אסף שלו, ‏שון מלכה חתם בהפועל פ"ת, מחפוד: מצפה לשיפור, באתר ONE‏, 31 באוגוסט 2012 אבישי בראל, ‏מלכה חתם בהפועל פ"ת, קאלה במו"מ עם קריית גת, באתר ONE‏, 7 ביולי 2015 מאור לוי, גורמזנו, מלכה וחדד חתמו בהפועל אשקלון, באתר ynet, 11 ביולי 2017 אופיר סער‏, חיזוק שביעי לאבוקסיס: שון מלכה חתם לשלוש שנים בבני יהודה, באתר וואלה, 23 באוגוסט 2018 שלומי והבה, שון מלכה חתם במכבי יבנה, באתר דאבל פס, 4 בספטמבר 2019 מיכאל וייסרמן, שון מלכה חתם בהפועל ראשון לציון, באתר דאבל פס, 26 בנובמבר 2020 יונתן גינזבורג, ‏יורד לליגה א': שון מלכה חתם בהפועל כפר שלם, באתר ONE‏, 19 בספטמבר 2022 מיכאל וייסרמן, שון מלכה חתם בצעירי טייבה, באתר דאבל פס, 24 בינואר 2023 שון מלכה חתם במ.ס. כפר קאסם, רז ברוכיאן בהפועל כפר סבא, באתר וואלה, 30 ביולי 2023 נדב צרפתי, ‏‏שון מלכה: אני שייך לרמות הכי גבוהות בכדורגל הישראלי, באתר ספורט1, 9 בספטמבר 2017
מטייה נסטאסיץ'

מטייה נסטאסיץ' (בסרבית: Матија Настасић; נולד ב-28 במרץ 1993) הוא כדורגלן סרבי המשחק בעמדת הבלם בלגנס מהלה ליגה ובנבחרת סרביה. נסטאסיץ' התחיל את הקריירה שלו בקבוצת הכדורגל של עיר הולדתו ולייבו ובגיל 15 הצטרף לקבוצת הנוער של פרטיזן בלגרד. בקיץ 2010 הושאל לטלאופטיק מהליגה הסרבית השנייה על מנת לצבור דקות משחק. בקיץ 2011 חתם בפיורנטינה מהסרייה א' תמורת 4 מיליון אירו. תחילה התאמן עם קבוצת הנוער, אך עקב פציעות בקבוצה הבוגרת, הוא הצטרף אליה. ב-11 בספטמבר 2011 ערך את הופעת הבכורה שלו בקבוצה בניצחון 0–2 נגד בולוניה. בקיץ 2012 חתם במנצ'סטר סיטי מהפרמייר ליג תמורת 24.4 מיליון אירו וכרטיס השחקן של סטפן סאביץ' שעשה את הדרך ההפוכה. ב-18 בספטמבר 2012 ערך את הופעת הבכורה שלו בקבוצה במשחק במסגרת ליגת האלופות נגד ריאל מדריד. ב-29 בספטמבר נסטאסיץ' ערך את הופעת הבכורה שלו בליגה האנגלית בניצחון 1–2 נגד פולהאם. בנובמבר 2012 זכה בתואר שחקן החודש. במאי 2013 נבחר לכדורגלן הצעיר של העונה. למרות זאת, בעונת 2013/2014 חלה ירידה במעמדו ושיחק רק 13 משחקי ליגה. ב-13 בינואר 2015 הושאל לשאלקה 04 מהבונדסליגה. שבועיים לאחר מכן ערך את הופעת הבכורה שלו בקבוצה בניצחון 0–1 נגד הנובר 96. ב-11 במרץ 2015 שאלקה רכשה את כרטיס השחקן שלו תמורת 12 מיליון אירו ונסטאסיץ' חתם בקבוצה ל-4 עונות. ב-1 בספטמבר 2022 חתם במיורקה מליגת העל הספרדית. ב-29 בפברואר 2012 נסטאסיץ' ערך את הופעת הבכורה שלו בנבחרת סרביה. מנצ'סטר סיטי אליפות הפרמייר ליג: 2013/2014 גביע הפוטבול ליג: 2013/2014 אישיים שחקן העונה במנצ'סטר סיטי: 2012/2013 מדיה וקבצים בנושא מטייה נסטאסיץ' בוויקישיתוף מטייה נסטאסיץ', באתר Transfermarkt מטייה נסטאסיץ', באתר Soccerway מטייה נסטאסיץ', באתר BDFutbol מטייה נסטאסיץ', באתר WorldFootball.net מטייה נסטאסיץ', באתר National Football Teams מטייה נסטאסיץ', באתר FootballDatabase.eu
מקס כהן

נסים מקס כהן (נולד ב-1941) הוא מתאגרף עבר יהודי-מרוקאי. זכה בתואר אלוף מרוקו, אלוף המשחקים הפאן-ערביים ואלוף צרפת באיגרוף. נולד ב-1 בדצמבר 1941 בקזבלנקה שבמרוקו. בנערותו הרבה לשחק כדורגל, ובגיל 16 נרשם לראשונה לתחרות איגרוף שבה זכה במדליית זהב. בגיל 18 זכה באליפות מרוקו באיגרוף, ולאחר הזכייה נבחר לייצג את מרוקו באולימפיאדת המשחקים הפאן-ערביים שנערכה בקזבלנקה. בתחרות, הביס כהן את מתחריו בשמונת הסיבובים המוקדמים, ועלה לגמר, להתחרות מול מתאגרף מצרי. האחרון הודיע כי הוא מסרב לעלות לזירה בשל יהדותו של מקס. לאחר הבהרה מצד שר הספורט של מרוקו לפיה אם לא יעלה לזירה, המתחרה כהן יוכרז כמנצח טכני, הסכים המתאגרף המצרי לעלות לזירה, והובס על ידי כהן. את מדליית הניצחון קיבל מחסן השני, מלך מרוקו. לאחר הזכייה באליפות במשחקים הפאן-ערביים, החל לקבל הצעות ממפיקים שונים לעבור לזירה המקצוענית, והועמדו בפניו האפשרויות להגר לארצות הברית או לצרפת. לבסוף בחר להגר לצרפת, בעיקר בגלל השפה הצרפתית, שבה כבר שלט. בגיל 20 הגיע לפריז שבצרפת, שם החל להתפרסם בתחומו, ולאחר תקופה זכה באליפות צרפת באיגרוף. בצרפת גם הפך לחברם של ידוענים כדוגמת ז'אן-פול בלמונדו, אלן דלון, אנריקו מסיאס ומוטל'ה שפיגלר. יחד עם ידוענים אלו היה עורך משחקי ראווה ברחבי צרפת. לאחר הזכייה באליפות צרפת יצא למסע בינלאומי כדי להתמודד בזירות נחשבות, בהן אצטדיון ומבלי הישן שבאנגליה ובמדיסון סקוור גארדן שבניו יורק בחודש יולי 1971 מול אמיל גריפית'. בתחרויות מסביב לעולם נוצר סביבו עניין רב, שהורכב מאוהדיו מצד אחד וממתנגדיו בשל יהדותו מצד שני, ובמיוחד בלט במכנסיים שלבש בתחרויות, שעליהם הוטבע סמל המגן דוד. במרוקו לא היה יכול כהן ללבוש את המכנסיים האלו, אבל כשעבר לצרפת, התאפשר לו, והוא התעקש לעשות זאת בכל תחרות, כתנאי לעלייה לזירה. ב-26 במרץ 1976 התמודד בפריז על תואר אלוף העולם במשקל בינוני מול המתאגרף הקולומביאני רודריגו ואלדס, אולם הובס בנוקאאוט בסיבוב הרביעי. לאחר ההפסד פרש מהאגרוף. סך הכל השתתף ב-53 קרבות מהם ניצח ב-34, סיים בתיקו בתשעה והפסיד בתשעה. מעולם האיגרוף עבר לעולם העסקים, ופתח חברה מצליחה לעמילות מכס בפריז. בשנת 1995 עבר לענף המסעדנות, והקים בפריז שתי מסעדות גדולות. בחודש יוני 2011 עלה לישראל והשתכן באשדוד. כהן נשוי ליפה ואב לחמישה ילדים. מקס כהן, באתר BoxRec שי מלול, סגן אלוף העולם באיגרוף בעבר, ואשדודי גאה בהווה, 3 בינואר 2013 באתר אשדוד 10 מפגש עם מקס כהן במועדון איגרוף באשדוד, באתר יוטיוב Nessim Max Cohen, באתר Boxerc Nessim Max Cohen, באתר Sport And Note Rodrigo Valdes - Nessim Max Cohen, באתר יוטיוב Max Cohen interview, באתר יוטיוב Al Harvin, Max Cohen: Boxer Bridges Suez Gulf, באתר הניו יורק טיימס, 21 ביולי 1971 לפי מקור אחר, נולד ב-12 בינואר 1942 ברבאט Rodrigo Valdes v Nessim Max Cohen Nessim Max Cohen ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקס כהן".
רחל איידלסון

רחל איידלסון (בבלארוסית: Рахіль Эйдэльсон; נולדה ב-14 בנובמבר 1958 בויטבסק) היא שחמטאית סובייטית-בלארוסית ממוצא יהודי בדרגת רב-אמן לנשים. נכון למרץ 2020, מדורגת במקום ה-12 מבין הנשים ובמקום ה-85 בדירוג הכללי בבלארוס לפי מד כושר. רחל איידלסון נולדה בויטבסק. בשנת 1987 היא השתתפה באליפות ברית המועצות בשחמט לנשים וסיימה במקום הרביעי. בשנת 1988 היא סיימה במקום השני בתחרות בינלאומית בבלגרד. איידלסון הייתה 8 פעמים אלופת בלארוס בשחמט (1985, 1989, 1993, 1995, 1997, 1998, 2003 ו-2004). שנים רבות היא הייתה חברה בנבחרת בלארוס בתחרויות שונות. 1988 - אמן בינלאומי לנשים 1995 - רב-אמן לנשים. בין השנים 1994 ל-2004 השתתפה איידלסון ב-4 אולימפיאדות שחמט: רחל איידלסון, באתר צ'סגיימס (באנגלית) רחל איידלסון, באתר פיד"ה (באנגלית) Eidelson, Rakhil - Women's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
הר אנווין

הר אנווין (באנגלית: Mount Unwin) הוא הר ברכסי המלכה אליזבת, בהרי הרוקי הקנדיים, בפרובינציית אלברטה שבקנדה, בשטח הפארק הלאומי ג'ספר. גובהו של ההר 3,268 מטרים מעל פני הים, והוא ההר ה-81 בגובהו באלברטה. ההר מתנשא מעל סביבתו לגובה של 818 מטרים, והוא ההר ה-85 בהתנשאותו באלברטה. הראשון שטיפס על ההר היה סידני אנווין (Sidney Unwin) בשנת 1908. שמו של ההר ניתן לו על ידי מרי שאפר (Mary Schaffer) בשנת 1908, והוא נקרא על שם סידני אנווין. • Dave Birrell, 50 Roadside Panoramas in the Canadian Rockies, P 18 • I.S. MacLaren, Michael Payne, Peter J. Murphy, PearlAnn Reichwein, Lisa McDermott, C. J. Taylor, Gabrielle Zezulka-Mailloux, Zac Robinson, Eric Higgs, Culturing Wilderness in Jasper National Park, P 172 • Nicky L. Brink, Stephen R. Bown, Forgotten Highways: Wilderness Journeys Down the Historic Trails מדיה וקבצים בנושא הר אנווין בוויקישיתוף הר אנווין באנציקלופדיית ההרים הקנדית קורות חייו של סידני אנווין באתר אנציקלופדיית ההרים הקנדית הר אנווין באתר "מאה ההרים המפורסמים בקנדה" תצלום לוויין של הר אנווין הר אנווין באתר peakware הר אנווין באתר peakbagger הר אנווין באתר summitsearch הר אנווין באתר peakfinder הר אנווין באתר summitsearch (תצלום ההר המכוסה שלג, ומפת מיקום ההר) תצלום הר אנווין והר שארלטון מזג אוויר עדכני בהר אנווין, לפי גבהים מזג אוויר עדכני עבור הר אנווין סטטיסטיקות מזג אוויר עבור הר אנווין תיאור ההר מידע גאוגרפי והיסטורי מידע גאוגרפי הרי אלברטה לפי גובהם רשימת הרי אלברטה לפי התנשאותם
דליה ביבס

דליה ביבס-הררי (נולדה ב-11 באפריל 1945), היא מתעמלת וכדורסלנית עבר, פעמיים אלופת ישראל (1963 ו-1967). היא ייצגה את ישראל בשתי אליפויות עולם (פראג 1962 ודורטמונד 1966). נוסף לכך, היא רקדנית בלט קלאסי ומודרני בעלת סטודיו למחול. ביבס נולדה וגדלה בירושלים. היא החלה לרקוד בלט קלאסי מגיל 4. הייתה רקדנית בלהקות מחול, מהטובות בארץ ובחו״ל, בסגנונות קלאסיֿ מודרני וג׳אז. סיימה את מגמת המחול באקדמיה בירושלים ואת בית הספר להוראת המחול באקדמיה. ביבס התאמנה בהתעמלות מכשירים בקבוצת הפועל ירושלים בהדרכתה של אגנס קלטי בווינגייט. היא הייתה אלופת ישראל בהתעמלות מכשירים ושימשה כמאמנת המחוננים בנבחרת ישראל. היא סיימה את המכללה האקדמית בווינגייט לחינוך גופני במגמת מחול ובנוסף סיימה את לימודי הפיזיותרפיה. באליפות העולם שנערכה בפראג, צ'כוסלובקיה בשנת 1962 סיימה ביבס בתחרות הקבוצתית במקום 15. באליפות ישראל שנערכה ביולי 1963 זכתה ביבס בתואר אלופת ישראל בהתעמלות בתוצאה של 69.1 נקודות, לפני רינה כהן מהפועל ירושלים (62 נקודות). באליפות העולם שנערכה בדורטמונד, גרמניה בשנת 1966 סיימה אבלס בתחרות הקבוצתית במקום 16 ובתחרות הקרב רב אישי היא סיימה במקום 90 בתוצאה של 70.732 נקודות. באליפות ישראל שנערכה בשנת 1967 זכתה ביבס במדליית זהב במשותף עם רות אבלס בתוצאה של 71.55 נקודות. בשנת 1966 נישאה ביבס לאלוף ישראל בהיאבקות משה ויינברג. השניים התגרשו, מספר שנים לפני שנרצח בטבח הספורטאים באולימפיאדת מינכן. בשנת 1970 הקימה סטודיו למחול בשם "הסטודיו של דליה" הנמצע בחרות. בשנת 1967 זכתה ביבס בתואר ספורטאית השנה בהתעמלות. ספורטאי השנה, מעריב, 3 באוקטובר 1967 דליה ביבס אלופה בהתעמלות, הַבֹּקֶר, 14 ביולי 1963 מתעמלות ישראל דורגו במקום ה-15 באליפות העולם בפראג, למרחב, 10 ביולי 1962 המתעמלות במקום ה-16 בדורטמונד, על המשמר, 27 בספטמבר 1966 דליה ויינברג כבר עוסקת בתרגילי החובה של מכסיקו, מעריב, 10 בספטמבר 1967 דליה ביבס הררי, באתר הסטודיו של דליה, בית ספר לתנועה ומחול - צוות המורים ספורטאי השנה, מעריב, 3 באוקטובר 1967
מיכאיל גורביץ' (שחמטאי)

מיכאיל גורביץ' (ברוסית: Михаил Гуревич; נולד ב-22 בפברואר 1959 בחרקוב) הוא שחמטאי סובייטי-אוקראיני-בלגי ממוצא יהודי בדרגת רב-אמן. נכון לנובמבר 2019, מדורג במקום הראשון בבלגיה לפי מד כושר. בשנת 1984 גורביץ' ניצח באליפות אוקראינה הסובייטית ובשנת 1985 הוא ניצח באליפות ברית המועצות בשחמט. הוא היה בשיאו בסוף שנות ה-80 - תחילת שנות ה-90 של המאה ה-20. בשנת 1989 הוא ניצח בתחרות בינלאומית באיטליה (הקדים את וסילי איוונצ'וק) ובשנת 1990 ניצח במוסקבה לצד אלכסנדר חליפמן ויבגני ברייב. בשנת 1989 הוא היה חבר בנבחרת ברית המועצות באליפות העולם בשחמט לנבחרות. באליפות העולם בשחמט 2000 הוא דורג במקום ה-20 והודח בסיבוב השלישי. בשנת 2001 הוא ניצח באליפות בלגיה בשחמט. באליפות העולם בשחמט 2002 הוא דורג במקום ה-35 והודח בסיבוב השלישי. באליפות העולם בשחמט 2004 הוא דורג במקום ה-16 והודח בסיבוב השני. בשנת 2005 גורביץ' סיים במקום ה-8 בגביע פיד"ה. הוא העפיל לתחרות המועמדים בשנת 2007 והודח בסיבוב הראשון. בתחילת המאה ה-21 גורביץ' היגר לטורקיה ובשנת 2006 זכה באליפות טורקיה בשחמט. גם כיום, אף על פי שהיגר חזרה לבלגיה, הוא מבקר בטורקיה ומאמן שם. במשך שנים רבות הוא היה עוזרו של וישוואנתן אנאנד. גורביץ' נחשב למומחה להגנה צרפתית, הגנה הודית של המלכה והגנה נימצו-הודית. בין השנים 1992 ל-2008 השתתף מיכאיל גורביץ' ב-3 אולימפיאדות שחמט: מדיה וקבצים בנושא מיכאיל גורביץ' בוויקישיתוף מיכאיל גורביץ', באתר צ'סגיימס (באנגלית) מיכאיל גורביץ', באתר פיד"ה (באנגלית) Gurevich, Mikhail - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.